Folketing
2002-03-22

Det må jeg sige. Der er jo lige sat ½ mia. kr. af til det her formål. Jeg vil spørge fru Line Barfod: Har Enhedslisten ikke set, at der i forslaget opereres med, at der bliver fastsat en takst, som gælder, og som er udregnet efter de kommunale takster, og den er fælles for alle. De kommunale skal levere til den takst, og de private skal levere til den takst. Man skal levere den samme minimumsstandard kommunalt som privat. Så går pengene jo ikke til profit og bureaukrati og en hel masse ting. Hvis der var nogle penge, der skulle gå til profit - det kunne man forestille sig - så er jeg i hvert fald sikker på én ting, nemlig at man leverer nøjagtig det samme, som den kommunale leverandør skal levere for at kunne være med her. De private skal kunne levere minimum det samme som de kommunale for at kunne være med her. Det er sådan, forslaget er skruet sammen.